**Γυμνάσιο Ρητίνης**

**Έκθεση δραστηριοτήτων στα πλαίσια του δικτύου «Βιώσιμη πόλη»**

 Κατά το σχολικό έτος 2021-22 το Γυμνάσιο Ρητίνης συμμετείχε στο θεματικό δίκτυο «Βιώσιμη πόλη» που υλοποιεί το Κ.Π.Ε. ΕΛΕΥΘΕΡΙΟΥ ΚΟΡΔΕΛΙΟΥ & ΒΕΡΤΙΣΚΟΥ. Στα πλαίσια υλοποίησης αυτού του προγράμματος οι μαθητές επεξεργάστηκαν αρχικά το πρώτο φύλλο εργασίας (Α: Πέντε + Πέντε λέξεις για τη γειτονιά μου, Β. Ερευνούμε τις λέξεις μας) σε μικρές ομάδες και δημιούργησαν το συννεφόλεξο που αναρτήθηκε στο Edmodo.

Στη συνέχεια οι μαθητές χωρίστηκαν σε τρείς ομάδες, μια από κάθε χωριό (Βρία, Ρητίνη, Ελατοχώρι). Κάθε ομάδα αρχικά σχεδίασε το περιβαλλοντικό μονοπάτι της. Στη συνέχεια τα παιδιά περιηγήθηκαν στο μονοπάτι καταγράφοντας ό,τι θετικό ή αρνητικό συναντούσαν όπως φυσικά στοιχεία, μνημεία σκουπίδια κτλ. Τέλος κάθε ομάδα δημιούργησε ένα ψηφιακό μονοπάτι για κάθε χωριό, αξιοποιώντας την εφαρμογή Thinglink.

Το κάθε μονοπάτι βρίσκεται στους παρακάτω συνδέσμους για τη Βρία, τη Ρητίνη και το Ελατοχώρι αντίστοιχα:

<https://www.thinglink.com/scene/1565023019670175745>

<https://www.thinglink.com/scene/1565312244189757443>

<https://www.thinglink.com/scene/1565319554488336386>

και τέλος ένα κοινό ψηφιακό χάρτη, ( με την εφαρμογή του Google my maps), με κείμενα, φωτογραφίες και πληροφορίες για τα σημεία ενδιαφέροντος, τα οποία αναρτήθηκαν στο edmodo και απεστάλησαν στο Κ.Π.Ε. ΕΛΕΥΘΕΡΙΟΥ ΚΟΡΔΕΛΙΟΥ & ΒΕΡΤΙΣΚΟΥ που είναι ο δημιουργός του Εθνικού Θεματικού Δικτύου «Βιώσιμη πόλη»

Ο σύνδεσμος στον οποίο βρίσκεται ο χάρτης είναι ο παρακάτω:

<https://www.google.com/maps/d/edit?mid=11twiFi6Gs8aRAqamuUfMAdcloE_QDEqJ&ll=40.295321937126545%2C22.290065000000006&z=13>

Έπειτα οι μαθητές επεξεργάστηκαν το φύλλο εργασίας που προτείνεται από το δίκτυο και κατέγραψαν επιλογές και αξίες για κάθε χωριό. Εντόπισαν κοινές αξίες και πρακτικές κατέγραψαν τις προτάσεις τους για την βελτίωση της ποιότητας της ζωής στα τρία χωριά.

Στην τελευταία φάση οι μαθητές δημιούργησαν μια αφίσα οι οποία βασιζόταν στις προτάσεις της προηγούμενης φάσης η οποία αναρτήθηκε στο Edmodo και εκτυπώθηκε.

Στο τέλος δημιουργήθηκε ένα padlet στο οποίο αναρτήθηκαν όλες οι εργασίες το οποίο παρουσιάστηκε στους συμμαθητές τους και βρίσκεται στον παρακάτω σύνδεσμο <https://padlet.com/mgiannouli/qh6s6a80n0qkut87>

Οι υπεύθυνοι εκπαιδευτικοί

Νατσιόπουλος Γεώργιος

Γιαννούλη Μαρία